ร้านนี้เคยเป็น food truck ชื่อ Banh Mi Boy จอดในซอยสุขุมวิท 47 (Rain Hill) ตอนนี้ย้ายมาเปิดเป็นร้านอยู่ใน Ellsie Mall สุขุมวิท 33/1 นั่งรถไฟฟ้าลงพร้อมพงษ์แล้วเดินมาไม่ไกล หรือจอดรถในที่จอดรุของซุปเปอร์มาร์เก็ตในซอย เสียตัง หรือจอดเอ็มควอเทียร์ได้ฟรี 2 ชั่วโมงแล้วเดินมาก็ได้
บั๋นหมี่เป็นแซนด์วิชแบบเวียดนามที่ดูภายนอกอาจดูเหมือนซับเวย์แซนด์วิชของฝรั่ง แต่บั๋นหมี่มีรสชาติเฉพาะตัวที่น่าจะถูกปากคนไทยกว่า เริ่มจากขนมปังจะมีเปลืกบางและกรอบ เนื้อเบานุ่มเหนียว ทาตับบดและมายองเนส มีไส้หมูกรอบ หมูบาร์บีคิว หมูปรุงรสแบบเวียดนาม ไก่ตะไคร้ และเต้าหู้ให้เลือก ใส่แครอทดองกรอบๆรสอ่อนๆ แตงกวา และผักชี กินรวมๆกันแล้วรสชาติอร่อยมาก
ไส้ก็เลือกผสมกันได้ พอมาเป็นร้านก็มีเมนูเพิ่มเช่นเฝอ ปอเปี๊ยะ และกาแฟเย็นดริปแบบเวียดนามรสชาติเข้มข้น
อยากให้คนมาลองกินกันเยอะๆครับว่าอาหารประจำชาติที่ขายกันทุกมุมถนนในเวียดนามนี่อร่อยอย่างไร